stanford-oval/wikipedia huggingface dataset:
Sovetskoje šampanskoje
Aiheesta muualla

Sovetskoje šampanskoje Sojuzplodoimportin  sivustolla (venäjäksi)
Asemanseudun kansakoulu

Asemanseudun kansakoulu voi tarkoittaa seuraavia kansakouluja:
Asemanseudun kansakoulu (Aura)
Asemanseudun kansakoulu (Mellilä)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asemanseudun kansakoulu”, voi hakea sivunnimihaulla, laajalla sivunnimihaulla tai tekstihaulla.
Aseman koulu

Aseman koulu on ollut ja on yhä yleinen koulun nimi. Se voi viitata usean jo toimintansa lopettaneen koulun lisäksi muun muassa seuraaviin kouluihin:
Aseman ala-aste, Ii
Aseman koulu, Alavus
Aseman koulu, Hamina
Aseman koulu, Hankasalmi
Aseman koulu, Oulu
Aseman koulu, Hyvinkää
Aseman koulu, Mynämäki
Aseman koulu, Seinäjoki
Aseman koulu, Urjala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aseman koulu”, voi hakea sivunnimihaulla, laajalla sivunnimihaulla tai tekstihaulla.
Spårväg City

| Spårväg City |
| --- | --- |
 Spårväg Cityn reittikartta
Perustiedot
Reitti:  T-Centralen–Waldemarsudde
Avattu:  23. elokuuta 2010
Omistaja:  Storstockholms Lokaltrafik
Liikenne
Liikennöitsijä(t):  AB Stockholms Spårvägar
 raitiotie 
Tekniset tiedot
Pituus:  3,6 km
Raideleveys:  1 435 mm
Sähköistys:  kyllä
Spårväg City eli raitiolinja 7 on Tukholmassa sijaitseva raitiolinja. Linja ulottuu keskustan T-Centralenin metroasemalta Waldemarsuddeen. Spårväg City on Tukholman uusin raitiotie ja tällä hetkellä kaupungin ainoa varsinainen katuraitiotielinja. Linjaliikenne uudella radalla alkoi 23. elokuuta 2010.
Liikenne

Radan ja raitiovaunut omistaa Tukholman läänin paikallisliikenneyhtiö Storstockholms Lokaltrafik (SL). SL on myös liikenteen tilaaja ja suunnittelija. Linja 7 on siis normaali osa kaupungin paikallisliikennettä, joten se noudattaa myös SL:n yleistä lippujärjestelmää.
Spårväg Cityn alkuvaiheessa liikennöitsijänä toimii vuoteen 2013 asti alun perin museovaunuliikennöitsijäksi perustettu AB Stockholms Spårvägar. Vuonna 2013 liikennöinti on tarkoitus kilpailuttaa.
Kalusto

Linjalla liikennöi kuusi kappaletta kiskokalustovalmistaja Bombardierin Flexity Classic -tyyppisiä raitiovaunuja. Tukholmassa näille vaunuille on annettu tyyppimerkintä A34. Kaikki vaunut ovat matalalattiaisia ja 8-akselisia. Raitiovaunuista kolme on toistaiseksi lainassa Frankfurtin raitioteiltä sekä toiset kolme Norrköpingin raitioteiltä.
Alun perin raitiotiellä suunniteltiin käytettäväksi saman valmistajan Flexity Swift -vaunuja, joita on jo olemassa Tukholman pikaraitioteillä, kuten Tvärbananilla sekä Nockebybananilla tyyppimerkinnällä A32. Lopulta päädyttiin kuitenkin aluksi käyttämään tällä hetkellä liikennöitäviä vaunuja. Tulevaisuudessa linjalla tullaan liikennöimään SL:n tilaamilla, espanjalaisen CAF:n valmistamilla, A35-tyyppimerkinnälle tulevilla raitiovaunuilla.
Raitiovaunujen ulkomuodosta järjestettiin suunnittelukilpailu. Joukosta valittiin lopulta kolme ehdotusta, De nya svarta, Alla ska med ja City on water. Lopulta voittajaksi äänestettiin tummankultaiseen värimaailmaan perustuva De nya svarta.
Linja

Tällä hetkellä linjan 7 reitti kattaa yhteensä 3,5 kilometriä rataa. Pysäkkejä sen varrella on 11. Linja lähtee Sergelin torin pysäkiltä, ja ajaa Hamngatanilta Nybroplanin kautta Strandvägenille ja Djurgårdenille. Linjan varrella on tunnettuja rakennuksia ja paikkoja, kuten Skansen, Nordiska museet, Vasamuseet ja Junibacken. Reitin varrella on myös Nordiska Kompaniet -tavaratalo, josta Spårväg City onkin saanut leikkimielisen kutsumanimen NK Express.
Täysin uutta raitiotietä jouduttiin Spårväg Cityä varten rakentamaan Hamngatanille sekä Nybroplanille. Strandvägenin sekä Djurgårdenin rataosuus on jo valmiiksi olemassa ollutta, nykyisen museolinja Djurgårdslinjenin rataa, jota kunnostettiin. Samalla myös Alkärrshallenin varikkoa, jossa aiemmin sijaitsi ainoastaan Djurgårdslinjenin raitiovaunut, jouduttiin remontoimaan uusia vaunuja varten.
Tämä rataosuus on ensimmäinen etappi koko Spårväg Citystä. Ensimmäisen osan rakennuskustannukset olivat noin 230 miljoonaa Ruotsin kruunua, joka oli 60 miljoonaa enemmän kuin alun perin oli laskettu.
Linja > Laajennukset

Spårväg Citylle on jo nyt olemassa suunnitelmia laajennuksista molempiin suuntiin. Sergelin torilta linjaa on suunniteltu jatkettavan länteen päin aina Kungsholmeniin saakka. Djurgårdsbronilta itään päin taas on suunnitteilla jatko Frihamnenin ja Värtanin kautta Ropstenille asti, jossa olisi vaihtoyhteys myös Lidingöbananiin. Syyskuussa 2018 otettiin käyttöön linjan 7 pidennys Sergelin torilta uudelle T-Centralenin päätepysäkille.
Aiheesta muualla

Wikimedia Commonsissa on kuvia tai muita tiedostoja aiheesta .
AB Stockholms Spårvägarin sivusto linjasta (Arkistoitu – Internet Archive)
Faktaa linjan vaunuista (Arkistoitu – Internet Archive)
Kartta Spårväg Cityn laajennuksista[vanhentunut linkki]
Tukholman julkinen liikenne
| --- | --- |
Metro, paikallisjuna:   Tukholman metro  Tukholman paikallisjuna  Roslagsbanan  Saltsjöbanan 
Pikaraitiotie, raitiotie:   Poikittaisrata  Nockebybanan  Lidingöbanan  Spårväg City  Djurgårdslinjen 
Lentokenttäkuljetus:   Arlanda Express  Flygbussarna 
Vastuuorganisaatiot:   Storstockholms Lokaltrafik  Waxholmsbolaget 
Norrköpingistä kotoisin oleva lainavaunu numero 34 Hamngatanilla.
Spårväg Cityn rakennustöitä Berzelii parkin edustalla.
Aseman koulu (Urjala)

Aseman koulu on Urjalassa toimiva alakoulu. Koulussa oli syyskuussa 2022 109 oppilasta ja sen rehtorina toimii Mervi Lumia. Koulun kanssa samoissa tiloissa toimivat myös esiopetus sekä päiväkoti. Koulu perustettiin vuonna 1900.
Aseman kirjasto

Aseman kirjasto voi tarkoittaa muun muassa seuraavia asioita:
Aseman kirjasto, Hankasalmen Aseman koululla sijaitseva yleinen kirjasto
Aseman kirjasto, Oulun Haukiputaan Aseman koululla sijaitseva yleinen kirjasto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aseman kirjasto”, voi hakea sivunnimihaulla, laajalla sivunnimihaulla tai tekstihaulla.
Sulo Pasanen

Sulo Kullervo Pasanen (8. elokuuta 1912 Viipuri – 22. helmikuuta 1991) oli suomalainen kirjailija, joka käytti myös nimimerkkiä Paavo Leimu.
Henkilöhistoria

Pasasen vanhemmat olivat kirvesmies Heikki Pasanen ja Hilma Hyvönen ja puoliso Sylvi Mirjam Kuokkanen. Hän työskenteli erilaisissa tilapäistöissä, mutta myös isänsä tapaan kirvesmiehenä, ennen kuin ryhtyi vapaaksi kirjailijaksi.
Teoksia

Remusaari : romaani. WSOY 1945
Tuntilasi : romaani. WSOY 1946
Kihlajaiskesä : kertomus sekavasta kesälomasta. Karisto 1946 (nimimerkillä Paavo Leimu)
Ranskalainen silkkihuivi : kertomuksia. WSOY 1959
Lähtö ja paluu : romaani. WSOY 1961
En tule takaisin, äiti : romaani. WSOY 1967
Sulo Ovaska

Sulo Johannes Ovaska (20. tammikuuta 1906 Kirvu – 10. maaliskuuta 1986 Imatra) oli suomalainen teatterilavastaja, näyttelijä, taidemaalari ja näytelmäkirjailija. Puoliso: Ida Ester Tobiasson. Poika: Markku Paavo Juhani Ovaska. Työskenteli Imatran, Joensuun ja Oulun teattereissa.
Teoksia

Luvattu maa : draama : VI kuvaelmaa ja epilogi. 1959
Salasyntiset : komedia. 1961
Rajakauppaa : näytelmä. 1972
Vuoksenlaakson näyttämö- ja teatteritoimintaa 1903–1983 ; kirj. Sulo Ovaska ; käsikirjoituksen ajan tasalle saattanut ja toim. Eero Lindvall ; esipuhe Pekka Pekonen. Imatran teatteri, Imatra 1983
Artikkeleita

Lavastustaiteen osuus teatterityössä : maaseudun lavastajan näkökulmasta. Julkaisussa: Taide : kuvaamataiteita, sekä sovellettuja taiteita ja arkkitehtuuria käsittelevä aikakausjulkaisu 8 (1952) : 1, s. 21–24.
Puu saarnaa evankeliumia. Julkaisussa: Kaltio : pohjoissuomalainen aikakauslehti 15 (1959) : 2, s. 34–35. Aiheet: kirkkotaide, saksalaiset taiteilijat, kuvataide. Kohdehenkilö: Flath, Otto.
Aseman koulu (Hyvinkää)

| Aseman koulu |
| --- | --- |
 Puukoulu
Sijainti:  Kauppalankatu 8, Hyvinkää
Koordinaatit:  60.6328°N, 24.8581°E
Tyyppi:  suomenkielinen alakoulu
Perustettu:  1894
Rehtori:  Jari Laukkanen
Luokat:  1–6
Oppilaita:  386
Verkkosivut
Aseman koulun vuonna 1954 valmistunut rakennus.
Aseman koulu on Hyvinkään ydinkeskustassa, linnuntietä alle 200 metriä Hyvinkään rautatieaseman pohjoispuolella sijaitseva noin 390 oppilaan suomen- ja englanninkielinen alakoulu (luokka-asteet 1–6).
Aseman koulu perustettiin 1894. Aseman kouluun kuuluvat vuosina 1910–1913 rakennettu puurakennus sekä vuonna 1954 rakennettu kivirakennus. Hyvinkään kunta perustettiin puurakennuksessa vuonna 1917. Sisällissodan aikaan koulussa toimi vankileiri, johon koottiin punaisten puolella taistelleita työläisnaisia. Rakennuksessa toimi myös vuonna 1927 perustettu Hyvinkään kansalaisopisto ennen muuttoaan Helenenkadulle. Puurakennuksessa toimii nykyään Aseman koulun englanninkielisiä luokkia.
Koulun tontin keskeisen sijainnin vuoksi sitä on pitkästä historiastaan huolimatta haluttu purkaa. Hyvinkään kaupunginvaltuusto hyväksyi 1913 valmistuneen puukoulun purkamisen 1998, vaikka Uudenmaan maakuntamuseo ja Museovirasto pitävät rakennuksia kulttuurihistoriallisesti arvokkaina eivätkä puolla niiden purkamista. 2018 valtuusto käsitteli asiaa uudelleen ja päätti säilyttää puukoulun mutta rakentaa tontille uudisrakennuksen.
Asbjørn Jordahl

| Asbjørn Jordahl> Norjan liikenne- ja viestintäministeri |
| --- | --- |
 Nordlin hallitus 11. tammikuuta 1978 – 8. lokakuuta 1979  
Edeltäjä:  Ragnar Christiansen
Seuraaja:  Ronald Bye
Suurkäräjäedustaja
 Møren ja Romsdalin vaalipiiri 1977–1981  
Kristiansundin pormestari
 1968–1977  
Henkilötiedot
Koko nimi:  Asbjørn Reidar Jordahl
Syntynyt: 12. joulukuuta 1932 (ikä 91) Kristiansund, Norja
Ammatti:  toimittaja, poliitikko
Tiedot
Puolue:  Työväenpuolue
Asbjørn Reidar Jordahl (s. 12. joulukuuta 1932 Kristiansund) on norjalainen toimittaja ja työväenpuolueen poliitikko. Hän istui suurkäräjillä vuosina 1977–1981 sekä toimi Norjan liikenne- ja viestintäministerinä 1978–1979. Vuosina 1968–1977 hän oli Kristiansundin pormestari ja 1981–1990 Tidens Krav -lehden päätoimittaja.
Aiheesta muualla

Asbjørn Jordahl Norjan suurkäräjien verkkosivuilla (norjaksi)
Asbjørn Haugstvedt

| Asbjørn Haugstvedt> Norjan ulkomaankauppa- ja merenkulkuministeri |
| --- | --- |
 Willochin hallitus 8. kesäkuuta 1983 – 9. toukokuuta 1986  
Edeltäjä:  Arne Skauge
Seuraaja:  Kurt Mosbakk
Odelstingetin puhemies
 1977–1981  
Edeltäjä:  Per Borten
Seuraaja:  Arne Nilsen
Suurkäräjäedustaja
 Hordalandin vaalipiiri 1973–1985 Bergenin vaalipiiri 1969–1973  
Henkilötiedot
Syntynyt: 20. marraskuuta 1926 Bergen, Norja
Kuollut: 26. kesäkuuta 2008 (81 vuotta)
Tiedot
Puolue:  Kristillinen kansanpuolue
Asbjørn Haugstvedt (20. marraskuuta 1926 Bergen – 26. kesäkuuta 2008) oli norjalainen kristillisen kansanpuolueen poliitikko. Hän istui suurkäräjillä 1969–1985 ja toimi niiden alahuoneen Odelstingetin puhemiehenä 1977–1981. Vuosina 1983–1986 hän oli Norjan ulkomaankauppa- ja merenkulkuministeri.
Aiheesta muualla

Asbjørn Haugstvedt Norjan suurkäräjien verkkosivuilla (norjaksi)
Stolberg (täsmennyssivu)

Stolberg tarkoittaa muun muassa seuraavia:
Henkilöitä

Eberhard zu Stolberg-Wernigerode (1810–1872), saksalainen poliitikko ja virkamies
Christian Stolberg eli Christian zu Stolberg-Stolberg (1748–1821), saksalainen runoilija
Friedrich Stolberg eli Friedrich Leopold zu Stolberg-Stolberg (1850–1919), saksalainen kirjailija
Muita

Stolberg (aatelissuku)
Stolberg, saksalainen kaupunki
Stolberg, saksalainen poliisisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stolberg”, voi hakea sivunnimihaulla, laajalla sivunnimihaulla tai tekstihaulla.
Basilika (Ateena)

| Basilika |
| --- | --- |
 Basilikan raunioita Ateenan metrolinjan varrella, taustalla uudelleenrakennettu Attaloksen stoa.
Sijainti:  Agora, Ateena, Attika, Kreikka
Koordinaatit:  37°58′33″N, 23°43′26″E
Rakennustyyppi:  basilika
Valmistumisvuosi:  noin 117–138 jaa.
Julkisivumateriaali:  kalkkikivi, marmori
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Basilika on nimitys, jota käytetään eräästä antiikin aikaisesta basilika-arkkitehtuuria edustaneesta julkisesta rakennuksesta Ateenan Agoralla Kreikassa. Se sijaitsi Agoran koillislaidalla.
Basilika rakennettiin roomalaisella ajalla keisari Hadrianuksen kaudella noin vuonna 117–138 jaa. Tuolloin siihen sisällytettiin paikalla ollut varhaisempi, keisari Augustuksen aikana rakennettu julkinen rakennus. Basilikaa käytettiin kaupallisiin tarkoituksiin sekä erilaisiin kokouksiin. Rakennus vaurioitui pahoin herulien hyökkäyksessä vuonna 267. Tämän jälkeen sen osia käytettiin rakennusmateriaalina.
Rakennus oli arkkitehtuuriltaan tyypillinen roomalainen basilika. Sen rakentamiseen oli käytetty muun muassa kalkkikiveä ja marmoria. Basilikan keskellä olleen peristyylin leveys oli noin 15,3 metriä. Sitä kiersi noin 5,7 metriä leveä pylväskäytävä. Basilikasta on säilynyt nykyaikaan vain joitakin sen perustusten osia. Rakennuksen osittaiset kaivaukset suoritettiin vuonna 1970. Rauniot sijaitsevat Agoran pohjoisosan halkaisevan Ateenan metrolinjan pohjoispuolella. Rakennuksen eteläosa, noin puolet rakennuksesta, on Agoran arkeologisella alueella ja sitä on kaivettu esiin pohjois-eteläsuunnassa noin 11 metrin verran, kun taas pohjoisosa jää Adrianoú-kadun ja sen pohjoispuolisten talojen alle.
Asbestoosi

| Asbestoosi |
| --- | --- |

Luokitus
ICD-10:  J61
ICD-9:  501
Tautitietokanta:  928
MeSH:  D001195
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Orastava asbestoosi
Asbestoosi on pölykeuhkosairaus eli pneumokonioosi ja aiheutuu useimmiten työperäisestä asbestille altistumisesta. Sairauden aiheuttavat eri asbestikuidut tavallisesti vuosien altistuksen jälkeen; se havaitaan tyypillisesti pitkän viiveen kuluttua. Asbestoosi lisää huomattavasti keuhkosyövän vaaraa.
Oireina ovat mm. hengenahdistus ja huonontunut fyysinen suorituskyky, keuhkotoimintojen restriktiivinen huononeminen ja röntgenkuvissa tai tietokonetomografiassa näkyvät fibroottiset muutokset keuhkojen alakentissä. Keuhkojen sidekudoslisä (fibroosi) on pysyvä muutos. Varsinaista hoitoa sairauteen ei ole, vaan altistus on lopetettava.
Asbestia käytettiin Suomessa rakennusteollisuudessa pitkään – 1920-luvulta vielä 1990-luvulle. Suurimmillaan asbestin käyttö oli 1960- ja 1970-luvuilla. Sittemmin käyttö on ollut kiellettyä, mutta vanhojen rakennusten saneerauksessa ja purkutöissä saattaa altistusta edelleen tapahtua suojatoimenpiteistä huolimatta. Asbestille altistus saattaa aiheuttaa myös keuhkopussin muutoksia (keuhkopussin ja vatsakalvon syöpää eli mesotelioomaa) tai keuhkosyöpää. Asbestille altistus yhdessä tupakoinnin kanssa lisää keuhkosyövän riskiä 50-kertaiseksi tupakoimattomaan ja asbestille altistumattomaan vertailuhenkilöön verrattuna.
Työterveyslaitoksen arvion mukaan Suomessa on elossa 50 000–60 000 pitkään asbestille altistunutta. Rakennusten purkutöissä asbestille altistuu nykyään noin 500–1 000 saneeraajaa. Suomessa todetaan vuosittain noin 100 uutta asbestoosia. Pääosa nykyisin ilmenevistä asbestisairauksista on seurausta altistumiselle 10–40 vuotta sitten.
Aiheesta muualla

Asbesti tietoa ja keskustelua (Arkistoitu – Internet Archive)
Metalliliitto: Asbestialtistuneen muistilista (Arkistoitu – Internet Archive)
Aspettando il sole

| Aspettando il sole Neffa |
| --- | --- | --- |

Kokoelmalevyn tiedot
 Julkaistu: 2007
 Tyylilaji: pop, hip hop
 Levy-yhtiö: Universal Music
Neffan muut julkaisut
| Alla fine della notte 2006 | Aspettando il sole 2007 | Sognando contromano 2009 |
Aspettando il sole on italialaisen poplaulaja Neffan vuonna 2007 julkaisema kokoelma-albumi.
Kappaleet

Aspettando il sole
La mia signorina
Prima di andare via
Alla fermata
Quando finisce così
Come mai
Sano e salvo
Lady
Ti perderò
Ragazzina illusa
Non tradire mai
Vento freddo
Navigherò la notte
In linea
Tutto può succedere
Gran finesse
Nella luce delle 06.00 (98 rmx)
Aspettando il sole (Neffa remix)
Stigmata (Arch Enemyn albumi)

| Stigmata Arch Enemy |
| --- | --- | --- |

Studioalbumin tiedot
 Äänitetty : lokakuu 1997, Studio Fredman
 Julkaistu: 21. huhtikuuta 1998
 Tuottaja(t): Fredrik Nordström
 Tyylilaji: melodinen death metal
 Kesto: 46.22
 Levy-yhtiö: Century Media
Muut kannet
 Vaihtoehtoinen kansikuva
Arch Enemyn muut julkaisut
| Black Earth 1996 | Stigmata 1998 | Burning Bridges 1999 |
Stigmata on ruotsalaisen metalliyhtye Arch Enemyn toinen studioalbumi. Albumi nauhoitettiin Studio Fredmanilla - kuten yhtyeen edellinenkin albumi - vuonna 1997, lukuun ottamatta ensimmäistä kappaletta Beast of Man, joka nauhoitettiin tammikuussa 1998. Stigmata julkaistiin vuonna 1998. Albumi oli yhtyeen ensimmäinen maailmanlaajuinen julkaisu - edeltäjäalbumi Black Earthiä oli myyty lähinnä Japanissa ja Euroopassa. Albumi oli myös yhtyeen ensijulkaisu jättilevy-yhtiö Century Median suojissa.
Yhtyeen pitkäaikaisrumpali Daniel Erlandsson, joka on osallistunut jokaisen yhtyeen albumin tekoon, soittaa albumilla vain sen avausraidalla "Beast of Man". Loput rummut albumilla soittaa Peter Wildoer, joka on myös ottanut osaa mm. Arch Enemy -kitaristi Christopher Amottin sooloprojekti Armageddoniin.
Albumilla soittaa bassoa Martin Bengtsson, eikä laulaja Johan Liiva, kuten Black Earthillä.
Kappaleet

Beast of Man – 03.36
Stigmata – 02.12
Sinister Mephisto – 05.46
Dark of the Sun – 07.00
Let the Killing Begin – 05.19
Black Earth – 06.39
Hydra – 00.57 (Japanin & Korean bonusraita)
Tears of the Dead – 05.56
Diva Satanica (Japanin & Korean bonusraita)
Damnation's Way (Japanin & Korean bonusraita)
Vox Stellarum – 02.08
Bridge of Destiny – 07.44
Kokoonpano

Johan Liiva – laulu
Michael Amott – kitara, tuotto
Christopher Amott – kitara
Martin Bengtsson – basso
Peter Wildoer – rummut
Daniel Erlandsson – rummut (kappaleessa "Beast of Man")
Kokoonpano > Muut

Fredrik Nordström – tuottaja
Arvostelut

Allmusic:
Aiheesta muualla

Stigmata (Arch Enemyn albumi) Discogsissa. (englanniksi)
Albumi Stigmata (Arch Enemyn albumi) Encyclopaedia Metallum -sivustolla (englanniksi)
Steve Bull

| 0 | 1 | 2 |
| --- | --- | --- |

Henkilötiedot
Koko nimi: Stephen George Bull
Syntymäaika: 28. maaliskuuta 1965
Syntymäpaikka: Tipton, Englanti
Pelipaikka: hyökkääjä
Pituus: 180 cm
Lempinimi: Bully, Tipton Terrier
Seura
Seura: -
Seurat
| Vuodet | Seura | O (M) |
| 1985-86 1986-99 2000-01 | West Bromwich Albion Wolverhampton Wanderers Hereford United | 4 (2) 474 (250) 7 (2) |
Maajoukkue
| 1989-90 | Englanti | 13 (4) |
 Seurajoukkueuran tilastot kattavat vain kansalliset sarjat.
Stephen George Bull (s. 28. maaliskuuta 1965 Tipton, Englanti) on englantilainen entinen jalkapalloilija, pelipaikaltaan hyökkääjä. Hän pelasi pitkän ja menestyksekkään uran Wolverhampton Wanderersissa.
Varhaisvuodet

Bull aloitti pelaamisen Tiptonissa paikallisissa koulujoukkueissa, ensin Ocker Hillissä ja myöhemmin Willingsworth High Schoolin joukkueessa. Koulun päätyttyä hän liittyi Tipton Townin vahvuuteen ja West Bromwich Albionin kykyjenetsijän huomattua hänen lahjakkuutensa hän siirtyi ammattilaiseksi Albioniin elokuussa 1985. Englannin 1. divisioonassa Albionin paidassa yhdeksän ottelua (joista neljä liigassa) pelannut Bull siirtyi Wolverhampton Wanderersiin puoli vuotta sen jälkeen kun joukkue putosi 3. divisioonasta toukokuussa 1986.
Ura Wolverhampton Wanderersissa

Bullin siirtyessä seuraan Wolves oli historiansa pahimmassa kriisissä. Seura oli jumiutunut divisioonansa keskivaiheille ja pudonnut FA Cupista hävittyään katastrofaalisesti liigan ulkopuoliselle Chorleylle 0-3. Hyökkääjä debytoi uudessa seurassaan 22. marraskuuta 1986 ottelussa Wrexhamia vastaan ja viimeisteli ensimmäisen Wolves-maalinsa Cardiff Cityä vastaan 2. joulukuuta samana vuonna. Ensimmäinen hattutemppu syntyi seuraavana keväänä 9. toukokuuta Hartlepool Unitedia vastaan.
Kaudella 1987/88 hän teki yhteensä huikeat 52 maalia. Bull oli ensimmäinen pelaaja lähes kolmeenkymmeneen vuoteen, joka kykeni viimeistelemään vähintään 50 liiga- ja cupmaalia yhdellä kaudella. Samalla kaudella Wolves voitti 4. divisioonan ja juhli keväällä Wembleyllä Englannin aladivisioonien cupin, Sherpa Van Trophyn voittoa. Myös seuraavalla kaudella (1988/89) Bullin tehokkuus oli murskaavaa. Tuloksena kuusi hattutemppua (joista kahdessa ottelussa neljä maalia) ja yhteensä 50 maalia koko kaudella. Ensimmäisen kerran sitten 1920-luvun puolenvälin jälkeen sama pelaaja oli pystynyt kahtena peräkkäisenä kautena tekemään vähintään 50 maalia. Kauden päätteeksi Wolves voitti 3. divisioonan historiansa parhaalla pistemäärällä.
1992 Bullista tuli Wolverhamptonin kaikkien aikojen paras maalintekijä hänen viimeistellessään seuralle 195. maalinsa. Helmikuussa 1998 hän saavutti huikean 300 maalin rajan ja 18. elokuuta 1998 kirjattiin tilastoihin 18. ja viimeinen hattutemppu, joka syntyi Liigacupin ottelussa Barnetia vastaan.
Bull kärsi viimeiset kaudet polvivammoista ja päätti uransa Wanderersissa kesällä 1999 siirtyen Hereford Unitediin. Herefordissa vain seitsemän ottelua pelannut Bull lopetti uransa yhden kauden jälkeen. Bull pelasi Wolvesissa kaiken kaikkiaan 13 kauden aikana 545 ottelua, joista 461 liigassa ja viimeisteli näissä 306 maalia, joista 250 syntyi liigaotteluissa.
Bull on eräs Wolverhampton Wanderersin historian arvostetuimmista ja pidetyimmistä pelaajista, eikä vain huikean maalintekotaitonsa ansiosta vaan ennen kaikkea seurauskollisuutensa takia. Hän pelasi uransa parhaat kaudet Wanderersissa, vaikka sai lukuisia tarjouksia monilta Ison-Britannian ja manner-Euroopan huippujoukkueilta. Joulukuussa 1999 Bullille myönnettiin Brittiläisen imperiumin ritarikunnan MBE-jäsenyys ja 2003 Wolvesin kotikentän Molineux Stadiumin yksi katsomonosa nimettiin Steve Bull Standiksi.
Bull maajoukkueessa

Bull debytoi Englannin maajoukkueessa 27. toukokuuta 1989 tullessaan vaihdosta peliin ystävyysottelussa Skotlantia vastaan Glasgow'n Hampden Parkissa. Bull teki Englannin ensimmäisen maalin 2-0 päättyneessä ottelussa ja vaiensi kritiikin, jonka mukaan hän pystyy tekemään maaleja vain alasarjoissa. Huhtikuussa 1990 hän teki kaksi maalia Tšekkoslovakiaa vastaan ja lunasti paikkansa maajoukkuemiehistöön Italian MM-lopputurnauksessa.
Englannin maajoukkueessa Bull pelasi yhteensä 13 ottelua ollen viidesti aloituskentällisessä ja tehden kaiken kaikkiaan 4 maalia. Lisäksi hänelle kertyi muutamia B-maaotteluita.
Englannin joukkue – Jalkapallon MM-kilpailut 1990
1 Shilton |
2 Stevens |
3 Pearce |
4 Webb |
5 Walker |
6 Butcher |
7 Bryan Robson |
8 Waddle |
9 Beardsley |
10 Lineker |
11 Barnes |
12 Parker |
13 Woods |
14 Wright |
15 Dorigo |
16 McMahon |
17 Platt |
18 Hodge |
19 Gascoigne |
20 Steven |
21 Bull |
22 Beasant |
Valmentaja Bobby Robson
Asbjørn Lindboe

| Asbjørn Lindboe |
| --- | --- |
 Asbjørn Lindboe
Norjan oikeusministeri
 Kolstadin ja Hundseidin hallitus 12. toukokuuta 1931 – 3. maaliskuuta 1933  
Edeltäjä:  Arne Sunde
Seuraaja:  Arne Sunde
Pohjois-Trøndelagin maaherra
 1945–1959  
Henkilötiedot
Syntynyt: 19. kesäkuuta 1889 Trondheim, Norja
Kuollut: 8. maaliskuuta 1967 (77 vuotta)
Ammatti:  poliitikko
Tiedot
Puolue:  Talonpoikaispuolue
Koulutus:  juristi
Asbjørn Lindboe (19. kesäkuuta 1889 Trondheim – 8. maaliskuuta 1967) oli norjalainen asianajaja, virkamies ja talonpoikaispuolueen poliitikko. Hän oli koulutukseltaan juristi. Hän toimi Norjan oikeusministerinä vuosina 1931–1933 ja Pohjois-Trøndelagin maaherrana 1945–1959.
Aiheesta muualla

Kuvia tai muita tiedostoja aiheesta Asbjørn Lindboe Wikimedia Commonsissa